b'\n_START_ARTICLE_\nChristopher Wolstenholme\n_START_SECTION_\nZgodnje \xc5\xbeivljenje\n_START_PARAGRAPH_\nWolstenholme je odra\xc5\xa1\xc4\x8dal v angle\xc5\xa1kem mestu Rotterham, preden se je z dru\xc5\xbeino preselil v Teignmouth v Devonu, kjer se je \xc5\xa1olal in kjer je soustanovil skupino Muse. Najprej igral bobne za post-punk skupino Fixed Penalty., njegova zdaj\xc5\xa1nja so-\xc4\x8dlana skupine Muse, Matthew Bellamy in Dominic Howard, pa sta takrat igrala v skupini Carnage Mayhem. Vsi so imeli vaje v istem prostoru, in po dvo-letnem izpadanju \xc4\x8dlanov sta Bellamy in Howard, ki sta \xc5\xa1e edina vstrajala v skupini Carnage Mayhem, vpra\xc5\xa1ala Wolstenholma \xc4\x8de se jima pridru\xc5\xbei na basu. Bas kitare se je nau\xc4\x8dil sam in skupino so po imenih Gothic Plague in Rocket Baby Dolls preimenovali v Muse.\n_START_SECTION_\nMuse\n_START_PARAGRAPH_\nChris Wolstenholme je najbolj znan po delu v skupini Muse, kjer igra bas in poje back vokale. Ob\xc4\x8dasno pri Muse igra tudi kitaro, v\xc4\x8dasih pa tudi sintisajzer/klavir. Od leta 2012 igra tudi in\xc5\xa1trument imenovan kitara. V studiu v\xc4\x8dasih zaigra tudi tolkala. V \xc5\xbeivo pa od leta 2006 igra tudi ustno harmoniko._NEWLINE_Leta 2011 so ga bralci revije Gigwise izglasovali za najbolj\xc5\xa1ega basista vseh \xc4\x8dasov._NEWLINE_Leta 2003, ko so Muse to\xc5\xbeili Nestle, je bil Wolstenholme glavni pobudnik to\xc5\xbebe, saj je bil proti podjetju, ki so takrat promovirali uporabo mleka v prahu pri novih materah v tretjerazrednem svetu._NEWLINE_Wolstenholme je napisal in odpel tudi dve pesmi na petem albumu skupine, The 2nd Law, imenovani Liquid State in Save Me. Pesem Liquid State je bila napisana o tem, kak\xc5\xa1na oseba postane\xc5\xa1 ko si alkoholik, in kako se krega\xc5\xa1 sam s seboj. Pesem Save Me je napisana o dru\xc5\xbeini, o tem da ima \xc5\xbeeno in otroke, ki so mu kljub te\xc5\xbekim \xc4\x8dasom pomagali skozi obdobje ko je bil alkoholik.\n_START_SECTION_\nOsebno \xc5\xbeivljenje\n_START_PARAGRAPH_\nWolstenholme je od 23. decembra 2003 poro\xc4\x8den z \xc5\xbeeno Kelly s katero imata \xc5\xa1est otrok; Alfie (rojen 7. julija 1999), Ava-Jo (rojena 31. decembra 2001), Frankie (rojen 26. avgusta 2003), Ernie (rojen 20. oktobra 2008), Buster (rojen 4. novembra 2010) in Teddi (rojena 5. januarja 2012). Leta 2011 se je z dru\xc5\xbeino preselil v Foxrock v Dublinu na Irskem, istega leta pa so se nato preselili v London zaradi la\xc5\xbeje organizacije skupine pri snemanju albuma The 2nd Law, ki so ga takrat snemali v Londonu. V Londonu \xc5\xbeivi \xc5\xa1e danes._NEWLINE_Wolstenholme je znan kot \xc5\xa1portni navdu\xc5\xa1enec in navija\xc4\x8d nogometnega kluba Rotterham United F.C. Z obo\xc5\xbeevalci skupine ob\xc4\x8dasno tudi organizira turnir v nogometu, \xc4\x8de se med turnejo najde \xc4\x8das in prostor, kjer lahko to izpelje. Skupina Muse ima tako tudi svoje nogometne drese. Leta 2011 se je kot igralec udele\xc5\xbeil dobrodelne nogometne tekme za organizacijo, ki se ukvarja s pomo\xc4\x8djo ljudem, ki trpijo za cisti\xc4\x8dno fibrozo, tekma je potekala na stadionu Stamford Bridge. Leta 2014 sta z bobnarjem skupine Coldplay Willom Championom dobila lastne drese angle\xc5\xa1ke reprezentance za spomin._NEWLINE_Znan je tudi po ve\xc4\x8dkratni udele\xc5\xbebi pri gibanju movember._NEWLINE_Wolstenholme je leta 2010 \xc4\x8dasopisu Times povedal, da je bil do leta 2009 strasten alkoholik, vendar je med snemanjem albuma The Resistance od\xc5\xa1el na odvajanje od alkoholizma. Od takrat ne pije ve\xc4\x8d pija\xc4\x8d, ki vsebujejo alkohol, povedal pa je tudi, da se je njegovo razmerje z dru\xc5\xbeino in \xc4\x8dlani Muse drasti\xc4\x8dno izbolj\xc5\xa1alo.'